The Wanted

**The Wanted** é unha banda de rapaces inglesa-irlandesa, formada en 2009, que facía a súa presentación de debut en xullo de 2010. O grupo está formado por Max George, Nathan Sykes, Tom Parker, Jay McGuiness, e Siva Kaneswaran e na actualidade teñen como selo a Island Records e nos EUA teñen como selo a Mercury Records. Teñen como a manaxer a Scooter Broun.

## Historia 
### 2009-10: Formación do grupo e *The Wanted* 
**The Wanted** apareceu en 2009 a través de audicións propostas por Jayne Collins, onde o grupo participou nunha gala benéfica. Jayne é a mesma muller que reuniu a The Saturdays e Parade. En pouco tempo comezaron a traballar no seu debut cos produtores Guy Chambers, Taio Cruz e Steve Mac. O sinxelo, "All Time Low", foi producido por Mac, e coescrito por Wayne Hector e Ed Drewett. Foi sacado á venda no verán de 2010 e mantívose como número un do Reino Unido unha semana, durando 17 semanas nas listas. O segundo sinxelo da banda, "Heart Vacancy" ("Vacante no corazón"), foi de novo escrito por Wayne Hector e saíu á venda un pouco máis tarde, o 17 de outubro de 2010, colocándose no número catro na lista de vendas de álbums do Reino Unido. O seu terceiro sinxelo do álbum "Lose My Mind ("Volvéndome tolo"), foi presentando no programa de The X Factor do Reino Unido para posteriormente alcanzar o número 34 da lista dos corenta principais do Reino Unido.

### 2011: *Battleground* 
En marzo de 2011, este grupo embarcouse na súa primeira xira nacional. Chamada "Behind Bars" ("Entre reixas"), foi en apoio do seu álbum debut The Wanted, con 16 datas celebradas en marzo e abril de 2011.
A banda non quixo comezar a traballar no seu segundo álbum de estudio en xaneiro de 2011. O mesmo ano se querían separar. Os créditos do álbum inclúen na escritura das cancións, así como a Steve Mac, Wayne Hector, Drewett Ed, Diane Warren e Guy Chambers. O primeiro sinxelo, "Gold Forever", foi lanzado en axuda do programa benéfico "Comic Relief", o 13 de marzo de 2011 e chegou ao número tres na lista de sinxelos do Reino Unido. En xullo de 2011, o grupo lanzou o segundo sinxelo "Glad You Came" (Alégrome de que viñeches"), que se converteu no seu segundo número 1 en Reino Unido, permanecendo alí durante unha semana xa que o irresistible éxito da nova Boy Band One Direction dende aí se empezou a ver rivalidade entre ambos os dous grupos e na parte superior das listas do Reino Unido dez por seis semanas. Tamén chegou ao número 1 en Irlanda e mantívose alí durante dúas semanas. A canción tamén soou nalgúns territorios europeos e Australia, e máis tarde entrou na lista de EUA "Billboard Hot 100". A banda fixo a súa primeira xira americana a principios de 2012.

O terceiro sinxelo, do álbum, "Lightning" ("Lóstrego"), foi lanzado o 16 de outubro de 2011, alcanzou o Nº2 no Reino Unido e Nº5 en Irlanda. O 7 de novembro de 2011 lanzouse no Reino Unido o segundo álbum do grupo: Battleground (Campo de batalla). Debutou no Nº5 no Reino Unido e Nº4 en Irlanda. O cuarto sinxelo, "Warzone" ("Zona de guerra") saíu á venda o 26 de decembro de 2011, co vídeo musical e o debut de raio adiantados a principios de novembro de 2011.

Ademais de participar nos espectáculos do Reino Unido T4 na praia, en iTunesFestival, o grupo foi abreconcertos do cantante canadense Justin Bieber no Brasil os días 8 e 9 de outubro e tamén acompañou a Britney Spears no seu tour Femme Fatale no "Manchester Evening News Arena" o 6 de novembro. O 9 de novembro de 2011, foi revelado polo grupo que tiñan previsto volver lanzar o álbum, incluíndo unha nova canción chamada "Starlight" ("Luz de estrelas") e un dueto chamado "Jealousy" ("Celos") coa cantante feminina Rihanna.

En 2012 a banda alcanzou un grande éxito coa súa canción bailable "Chasing the Sun", en parte grazas á súa inclusión na película de animación Ice Age: Continental Drift e a un vídeo musical onde os membros da banda son atacados por vampiras. Esta canción é un anticipo dun novo álbum que sairá á venda en 2013.

### 2013 - actualidade: *Walks Like Rihanna* 
O 26 de abril de 2013, o grupo The Wanted anunciou mediante a rede social 'Twitter' o lanzamento do seu novo sinxelo Walks Like Rihanna que saíu á venda o 23 de xuño. Segundo a súa páxina oficial, o vídeo desta canción xa foi gravado en L.A. Tamén na súa páxina se encontra un adianto de 30 segundos que só os seus membros poden escoitar.

O novo sinxelo de The Wanted para este 2013 esta producido por Dr. Luke levando por título Walks Like Rihanna traducido como Ella camiña como Rihanna. Unha parte da canción di así:
"Ela non sabe cantar, ela non sabe bailar, pero a quen lle importa, ela camiña como Rihanna".
O 2 de xuño do 2013 estreouse o seu novo programa mostrando a súa vida e todos os seus segredos como boyband, chamado The Wanted Life na canle E!.

## Membros 
### Max George 
**Maximillian "Max" Alberto George** (nado o 6 de setembro de 1988) creceu en Manchester.

George estaba comprometido coa actriz Michelle Keegan, despois de coñecela nun concerto, pero revelaba en abril de 2012 que o compromiso fora roto. Ao final, a parella admitía en xullo de 2012 que separábanse para sempre.
miniatura|Siva Kaneswaran.

### Siva Kaneswaran 
**Siva Micheal Kaneswaran** (nado o 16 de novembro de 1988) creceu en Blanchardstown, Dublín, co seu pai, de Sri Lanka e a súa nai, de Irlanda, co seu irmán xemelgo Kumar e os outros seis irmáns.

Kaneswaran comezaba a facer de modelo con 16 anos e aparecía en diversos anuncios.

### Jay McGuiness 
miniatura|Jay McGuiness.
**James "Jay" Kevin McGuiness** (nado o 24 de xullo de 1990) creceu en Newark-om-Trent, Nottinghamshire. Asistiu á escola *All Saints RC*, en Mansfield. Á idade de 13, McGuiness ía a escola *Charlotte Hamilton* de danza. Ten un irmán xemelgo non idéntico chamado Tom e outros tres irmáns.

### Tom Parker 
**Thomas "Tom" Anthony Parker** (nado o 4 de agosto de 1988) creceu en Bolton. Parker aprendeu a tocar a guitarra á idade de dezaseis anos. El entón pasaba fixo unha proba para O Factor X pero non chegaba máis alá da primeira rolda. Foi a Universidade Metropolitana de Manchester, onde estudaba Xeografía, pero abandonou en busca dunha carreira musical profesional. Tom entón formou unha banda de homenaxe de Take That coñecida como Take That II , antes de unirse a The Wanted en 2009.

### Nathan Sykes 
**Nathan James Sykes** (nado o 18 de abril de 1993) é coñecido como o bebé do grupo. Creceu en Abbeydale, Gloucester coa súa nai, profesora de música, e unha irmá máis nova que el. El comezou a cantar e a actuar á idade de 6 anos e entrou na ''Sylvia Young's Theatre School'' coa idade de 11 anos.

## Discografía 
### Albumes 
### EP's 
### Sinxelos 
## Filmografía 
### Televisión 
* *Chasing The Saturdays* (2013)
* *The Wanted Life* (2013)

## Notas 
## Véxase tamén 
### Ligazóns externas 
* Web oficial
* The Wanted en Twitter.
* The Wanted en Internet Movie Database.